Sewe vermis ná vloede in KZN | Nuus24
Johannesburg – Ses kinders en ‘n volwassene word vermis nadat hulle op ‘n eiland in die Umzinto-rivier naby Durban vasgekeer geraak het, het die nasionale seereddingsinstituut (NSRI) Dinsdag gesê.Craig Lambinon, ‘n woordvoerder, het in ‘n verklaring gesê die NSRI se span in Durban is Maandagaand versoek om te help nadat swaar reënbuie tot oorstromings in die gebied gelei het. Hy sê die polisie se soek- en reddingsbemanningslede het hul soektog vroegoggend weer voortgesit. Drie ander mense is by die iFafa Club Marina-oord, suid van Umzinto, gered. Volg Nuus24 op Twitter - SAPA
Lees meer oor: durban | oorstromings | vloede VOLGENDE OP NUUS24X
Trippie ek stem 100 present saam.